20,2 megapiksler fullformat Canon CMOS-sensor

Den nyutviklede 20,2 megapikslers CMOS-sensoren i fullformat er utviklet og produsert av Canon. Den gir økt oppløsning og bedre kontroll over dybdeskarpheten, slik at du kan fotografere et vidt spekter av motiver fra portretter til landskap og skrive ut resultatet i opptil A3+-format.

Sensoren har en avansert CMOS-arkitektur med lignende ytelse som den mer avanserte EOS 5D Mark III-modellen. Resultatet er stort dynamisk omfang og lite støy ved lave ISO-innstillinger - samt lavere strømforbruk. Nye fotodioder med forbedrede transistorer i hver piksel gir høyere følsomhet, mens mikrolinser uten mellomrom gir enestående lyssamlende egenskaper for forbedret bildekvalitet i svakt lys.

Canons CMOS-teknologi har kretser for avansert støyreduksjon i hvert pikselpunkt, noe som gir tilnærmet støyfrie bilder og et stort ISO-område fra 100–25600 (kan utvides fra 50 til 102400). Hurtig 14-bits signalkonvertering kombinert med Canons DIGIC 5+ bildeprosessor gir jevne tonegraderinger og naturlige farger. Videre åpner firekanals utlesing for høy opptakshastighet med opptil 4,5 bilder i sekundet i full oppløsning.

DIGIC 5+

Bildedataene prosesseres av en Canon DIGIC 5+ prosessor som er spesialutviklet for å fungere perfekt med kameraets CMOS-sensor. Takket være DIGIC 5+ prosessoren takler EOS 6D serieopptak med høy hastighet på opptil 4,5 bilder i sekundet i full oppløsning med høyt detaljnivå, presise farger og lite støy i de aller fleste opptaksforhold.

Kombinasjonen av en CMOS-sensor og en DIGIC 5+-prosessor gjør det mulig å fotografere med høy ISO-hastighet og samtidig være garantert høy bildekvalitet. Du kan også bruke multieksponering, og kameraet har integrert HDR-program. Videre har kameraet en intern funksjon for korrigering av lateral og aksial kromatisk aberrasjon som brukes på samtlige bilder, selv når du tar opp med maksimal opptakshastighet.

11-punkts AF-system

EOS 6D har et 11-punkts autofokussystem som er utstyrt med en ny AF-sensor. Den nye AF-sensoren har forbedret pikselkonfigurasjon med flere linjer ved AF-punktet i sentrum, slik at du får nøyaktig fokusering i dårlige lysforhold opptil EV-3, som tilsvarer månelys.

GPS

EOS 6D er den første EOS-modellen med integrert GPS som tar opp informasjon om opptakssted for hvert bilde. En funksjon for GPS-logging registrerer også kameraets GPS-posisjon jevnlig i et forhåndsdefinert tidsrom, slik at du kan se hele ruten din på PC-en etterpå.

GPS-funksjonen kan også brukes til automatisk og presis innstilling av kameraets interne klokke ved at UTC-tid hentes fra satellitten.

Wi-Fi-tilkobling

EOS 6D er det første kameraet i EOS-serien som har trådløs tilkobling som lar deg fotografere og overføre data til følgende enheter:

* Canon-kameraer og -skrivere med Wi-Fi-støtte
* Datamaskiner
* Nettskybasert lagring og tjenester (CANON iMAGE GATEWAY, YouTube, Facebook, Twitter osv.)
* Smarttelefoner og nettbrett som bruker gratisappen EOS Remote for Android og iOS.
* Direkte til DLNA-aktivert HDTV

Du kan også bruke EOS Remote til å betjene EOS 6D ved hjelp av trådløs tilkobling og endre kamerainnstillinger og opptaksprogrammer, justere fokus i Live View-innstillingen og utløse lukkeren for å ta bildet eller starte et videoopptak. Videre kan du bruke EOS Remote til å se gjennom bildene du har tatt på EOS 6D, og legge dem ut på populære sosiale nettsteder og andre nettskytjenester – perfekt for entusiastiske fotografer som vil dele bildene med det samme.